《予久客思归以秋光都似宦情薄山色不如归意浓》
元代·仇远

秋空不肯明，风雨满荒城。
田父遮我说，重九最喜晴。
此日晴色遮，大田足西成。
一冬暖如春，絮炭价亦轻。
我虽将去官，於人独无情。
去年冶城叟。采菊餐其英。
今兹隔存殁，使我心怔营。
出门怅谁语，卮酒当自倾。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。